**LZS Revīzijas Komisijas Ziņojums**

Latvijas Zēģelētāju Savienības, reģ.Nr.50008003331, Valdei

par 2020.gada saimnieciskās darbības un

grāmatvedības uzskaites pārbaudi

Mēs kā Latvijas Zēģelētāju Savienības (LZS) Biedru sapulces apstiprināta Revīzijas komisija esam veikuši LZS 2020.gada finanšu pārskata darbības pārskata revīziju. Vienlaikus vēlamies uzsvērt, ka atbildība par šo finansu pārskatu un paskaidrojumu sagatavošanu, tajā skaitā prasībām atbilstošu faktu par LZS darbību atklāšanu, gulstas uz LZS vadību. Tas attiecas arī uz prasībām atbilstošu uzskaites iegrāmatojumu uzturēšanu un iekšējo kontroli, grāmatvedības politikas izvēli un īstenošanu, un savienības aktīvu drošības nodrošināšanu.

Saskaņā ar Starptautiskajiem Revīzijas Standartiem revīzija tika veikta ar mērķi iegūt pietiekamu pārliecību par to, vai šajos pārskatos nav būtisku neatbilstību. Bez tam revīzija ietver arī izmantoto uzskaites principu un vadības veikto būtisko aplēšu izvērtēšanu, kā arī vispārējo finanšu pārskatu pasniegšanas novērtēšanu.

Sakarā ar izlases veida pārbaužu pielietojumu un citiem gadskārtējās savienības iekšējās revīzijas komisijas revīzijas procesam piemītošiem ierobežojumiem, kā arī jebkurai uzskaites un iekšējās kontroles sistēmai piemītošajiem ierobežojumiem, pastāv neizbēgams risks, ka kādas būtiskas neatbilstības var palikt neatklātas.

1.Tiesiskās attiecības.

Latvijas Zēģelētāju Savinība, reģistrēta Latvijas Republikas Biedrību un Nodibinājumu reģistrā 2005.gada 22.jūlijā, reģistrācijas Nr 50008003331, juridiskā adrese Grostonas iela 68, Rīga, LV1013, e-adrese www.sailinglatvia.lv;

2. Izpildinstitūcija.

Asociācijas pārvaldes institūcija ir valde, kas sastāv no 8 valdes locekļiem (tai skaitā arī valdes priekšsēdētājs).

3.Saimnieciskās darbība.

Savienība darbojas saskaņā ar saviem statūtiem un neizvērš darbību ārpus statūtos un kā sabiedriskā labuma organizācijas noteiktajiem darbības virzieniem. Savu mērķu īstenošanai savienība veic šādas darbības:

• Aizstāv savu biedru intereses, kas atbilst Biedrības darbības mērķiem;

• Koordinēt burāšanas sportu un veicināt tā attīstību Latvijā;

• Pārstāvēt burāšanas sporta intereses Latvijas Republikā, kā arī pārstāvēt Latvijas burāšanas sportu citās valstīs un Starptautiskajā Burāšanas federācijā (ISAF);

• Popularizēt un sekmēt burāšanas sporta un motorjahtu kustības attīstību Latvijā;

• Veicināt olimpisko klašu un citu burāšanas klašu attīstību;

• Organizēt sporta sacensības burāšanā;

• Organizēt bērnu un jauniešu apmācību burāšanas sportā, kā arī koordinēt pieaugušo apmācību, veicinot burāšanas tradīciju un ētikas normu ievērošanu;

• Nodrošināt atpūtas kuģu vadītāju eksamināciju un atbilstošas kategorijas vadītāju apliecības izsniegšanu;

• Ieviest kopīgus klasifikācijas, jahtu apmērīšanas un starptautiskos burāšanas sacensību noteikumus, kā arī nodrošināt šo noteikumu ievērošanu un strīdu šķiršanu;

• Sastādīt kopīgu burāšanas sporta sacensību kalendāru;

• Sadarbojas ar organizācijām, kustībām, plašsaziņas līdzekļiem, citām juridiskām un fiziskām personām, kuras sekmē Biedrības mērķu īstenošanu;

• Izplata informāciju par savu darbību;

• Nodarbojas ar saimniecisko darbību;

• Organizē un piesaista fizisko un juridisko personu līdzekļus.

4. Grāmatvedība un iekšējā kontrole.

Grāmatvedība Biedrībā ir kārtojama saskaņā ar likuma “Par grāmatvedību” un tam atbilstošu Ministru kabineta noteikumu prasībām. Saskaņā ar likuma “Par grāmatvedību”, biedrībai ir tiesības kārtot grāmatvedības uzskaiti vienkāršā ieraksta sistēmā un MK noteikumi nosaka reģistru veidus, kas kārtojami biedrībām. Revīzijas gaitā konstatējām, ka grāmatvedības uzskaite LZS tiek kārtota saskaņā ar šīm prasībām. Savienības dokumenti ir apkopoti vienā kopējā reģistrā, kur par gadu kopā ir izveidots kopsavilkums – apgrozījuma pārskats. Matemātiski atšķirības netika konstatētas, tomēr pilnīgu pārliecību Revīzijas komisijai sakarā ar augstāk minētajiem ierobežojumiem nav iespējams gūt.

Bilances posteņu atlikumi atbilst grāmatvedības kontu atlikumiem. Grāmatvedība ir kārtota pēc nepārtrauktības principa visu pārskata gadu, visi ieraksti ir veikti ievērojot patiesīguma principu. Norēķinu kontu atlikumi sakrīt ar bankas kopsavilkumu reģistru un gada pārskatu. Norēķinu dokumenti pamatoti ar attaisnojošiem dokumentiem.

5. Finanšu pārskati

Valdes sagatavotais finanšu pārskats sniedz pilnu informāciju par savienības darbību 2020.gadā.

6.Ieņēmumu un izdevumu pārskats

Valdes sagatavotais ieņēmumu un izdevumu pārskats sniedz pilnu priekšstatu par savienības darbību 2020.gadā.

7.Piezīmes un ieteikumi

Nav.

Aivars Vētra

Anrijs Špats

1.03.2021.